Tlačová správa: **Rada udelila výnimky na uplatňovanie kvóty pre slovenskú hudbu trom okruhom Slovenského rozhlasu**

*Bratislava, 24. 1. 2018*

O udelenie výnimky v súvislosti s povinnosťou hrať stanovený podiel slovenských hudobných diel požiadal Radu pre vysielanie a retransmisiu verejnoprávny vysielateľ pre tri svoje rozhlasové okruhy. **Rada vyhovela všetkým žiadostiam Rozhlasu a televízie Slovenska; udelené výnimky sa vzťahujú na Rádio Patria, Rádio Devín a Rádio Pyramída.**

Na základe udelenej výnimky **nebude musieť dodržiavať** RTVS **stanovený podiel slovenských hudobných diel** vo vysielaní **Rádia Patria** a **Rádia Devín**. Pre **Rádio Pyramída** v súlade so žiadosťou vysielateľa platí **len** čiastočná **výnimka** - **z podielu nových** slovenských hudobných **diel**.

  **Výnimky Rada vysielateľom udelila na obdobie roka 2018.** Na ostatných programových okruhoch je verejnoprávny vysielateľ povinnýdodržiavať zákonom stanovený podiel slovenskej hudby, ktorá má tvoriť 35 percent vysielania hudobných diel za kalendárny mesiac, pričom jednu pätinu z nich majú tvoriť nové diela. Do podielu sa zarátavajú len skladby odohrané medzi 6. hodinou ráno a polnocou.

Kontakt pre médiá:

Mgr. Lucia Michelčíková, PhD.

hovorkyňa

Rada pre vysielanie a retransmisiu

tel.: +421 2 20 90 65 03

mobil: +421 918 696 286

mail: lucia.michelcikova@rvr.sk